
Scots Tung Quaich Praisentations 


I T wis a busy day at the Honest Toun’s 
Campie Primary Schuil on Wadensday 25 
Juin whan the Scots Tung Quaich, certifi¬ 
cates an prizes wis praisentit tae the winners 
bi Mr Alan Blackie, Director o Education for 
East Lothian, for it wisna juist the winner 
that cam frae Campie 
Schuil but the twa jynt 
rinners-up forbye. The 
praisentation pairty wis 
heidit bi Mr Blackie fol- 
laed bi Mistress Patricia 
McColl, the Heid Mis¬ 
tress, R. Faimie, Secretar 
o Scots Tung, Pauline 
Cairns o Scottish Lan¬ 
guage Dictionaries, Chris 
Robinson, SLD Ootreach 
Officer an Matthew Fitt, 

Itchy Coo’s National 
Schools Development 
Liaison Officer. 

Mr Blackie praisentit the 
winner o the competition, 

Rachel Valentine P7C, wi 
the Scots Tung Quaich for 1 Mr Blackie 9 ies the 
her schuil tae haud for ae towmond alang wi 
a wee quaich for her tae keep an a certificate 
in Scots. Mr Blackie praisentit a certificate 
tae the three best entries frae ilka cless, 18 
aw thegither coontin Rachel. 

Pauline Cairns praisentit the schuil wi a 
School Scots Dictionary alang wi an elec¬ 
tronic SSD on CD ROM. The winner an twa 
rinners-up wis each gien the same CD ROM 
as week 

Matthew Fitt praisentit Rachel wi a copy o 
Itchy Coo’s The Hoose o Haivers an the twa 
rinners-up wi a copy o Eck the Bee tae ane 
an a copy o Planet Fankle tae the tither. 

Wi six clesses o laddies an lassies assembled 


Scots Tung WITTINS 
On the wab. 

The Scots Tung Wittins can be vizzied or doon- 
loadit an prentit (noo in pdf format forbye) frae 
the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-online.co.uk/ 

Tae hae a free pdf copy sent bi e-mail ilka 
month, e-mail tae:- rfaimie@btintemet.com wi 
“subscreive tae STW” in the subjeck line. 

A hard copy o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 



in the gym alang wi thair teachers an some o 
the mithers an faithers, it wis gey hertenin tae 
see the pleisure an enthusiasm that awbody 
involved seemed tae hiv gotten oot o takin 
pairt in the competition an hertenin an aw tae 
hear the winners recitin thair ain work in a 
wey that telt the warld 
they war weel acquent wi 
speakin Scots an nane o it 
wis pitten on. 

Tho the Scots Tung 
Quaich haes been gaun for 
three year noo, Campie 
Schuil haes only taen pairt 
in it in the last twa year, 
an won baith times. Wi 
entries frae six clesses o 
sic a guid quality, Campie 
haes setten itsel up as the 
standart for aw the ither 
schuils tae bate. 

Efter the praisentations 
wis ower, Mistress McCall 
an some o the teachers wis 
blithe tae hear aboot the 
Quaich tae Rachel | on g auns an services that 

the Scottish Language Dictionaries an its 
new Ootreach Officer, Dr Chris Robinson, 
cuid provide. A muckle interest wis taen an 
aw in whit graith an services cuid be providit 
bi Itchy Coo an Matthew Fitt, its National 
Schools Development Liaison Officer. 



L tae R> Pauline Cairns, Chris Robinson, 
Mistress McCall, Mr Blackie, Andrew Mar¬ 
shall, Samantha McGuff & Rachel Valentine 

Aw Selt Oot? 

A maimber o Scots Tung an his guid- 
wife that rins a cross-stitch shop, whiles 
sets up a staw in some o the local mercats. 
They aye display a walin o Scots language 
notices forbye thair ain wares an ane o thaim 
that catched the ee o a passin baim ane day 
wis the ane that says, SORRY, NAE DUGS! 
This wis a sign that Scots Tung haed de¬ 
signed at the request o the awners o the post 


Copyricht 

© Copyricht for awthin written in this wittins 
blat bides wi R. Faimie. The Scots Tung 
Wittins can be fotie-copied in hail or in pairt 
athoot limit o nummers an this hauds guid an 
aw for ony pairt o the wittins blat that’s furth- 
set in ony ither publication. 


office at Connonmills, in Auld Reekie, tae pit 
fowk aff frae bringin thair dugs intae the 
shop. Aince it haed gotten kent aboot, a num¬ 
mer o ither shop keepers speirt copies for 
thair shops an aw. 

The baim that seen it mgged at his mither’s 
airm, shoutin, “Ma! See thon. It says, Sorry, 
Nae Dugs!” 

“Ay it’s nice tae see that, isn’t it?” 

“Ay, but Ma! It says Sorry Nae Dugs!” 

“A ken whit it says!” said his mither. 

“But that’s no whit A mean Ma.” 

“Weel whit is it then?” 

“A didnae ken they selt dugs at this mercat.” 

■ririririnrirariririraririi 

NAE DUGS!: 

3 

Exceppin for guide dugs 


■ Ma Kilili Ma MAM AMa ■ a MaMaMa MAM 

tuna 


Ootreach Officer 

SCOTS Language Dictionaries an ASLS 
haes appyntit Christine Robinson as Oot¬ 
reach Officer. Forbye updatin the Scuil 
Wab an preparin teachin materials in Scots 
an anent Scots, she will be gaein oot an 
aboot tae scuils, writer’s groups, history an 
heritage societies, an ither groups that 
micht hae an interest in Scots. Gin ye’re 
makin up yer program o meetins for neist 
session an ye’d like her tae come alang tae 
speak aboot SLD or Scots maitters, she’d 
be awfu pleased tae hear frae ye. Forbye, 
her lugs is aye cockit for ony suggestions 
aboot weys tae forder the lied. Gin ye’re a 
teacher wi experience o teachin Scots in 
the clessroom, she’d be particlar gled tae 
hear ony ideas anent whit she or SLD can 
dae tae mak thairsels mair uissfu tae teach¬ 
ers. Dinna be feart tae screive tae her at:- 
Christine Robinson, 

Scots Language Dictionaries, 

27 George Square, 

Edinburgh, 

EH8 9LD. 

e-mail:- Chris.Robinson@ed.ac.uk 


















Callum MacDonald Memorial Award 2003 

A review bi Irene Brown 

T HE Callum MacDonald Memorial Award wis brocht oot in memory o the Scots literary 
publisher o thon name tae:- “...recognise publishin skeel an maucht; tae mak validat the 
airt o poetry publication in pamphlet form...” Fowk pittin in entries can be aither Scots bom, 
bidin in Scotland or haein ocht tae dae wi Scots culture. 

This year’s winner, frae ower 40 entries, wis William Hershaw, a teacher steyin in Fife, wi his 
pamphlet. Winter Song that the Herald’s poetry editor, Leslie Duncan says,”wis recommendit 
for its successsfu mellin o words an ettle”. 

The award haes been rinnin for three year noo an Willie Hershaw haes been short-leetit ilka 
time. 

The seeven poems in Winter Song is aw written in Scots wi some words owersetten ablow the 
text in English whaur it’s thocht tae be necessar. Ilka ane is gey different in style an tone, an 
ilka ane is aefauldlie written in a pawkie-lik wey. Tho the theme o winter rins aw the wey 
throu the poems, they warm the hert wi thair observe o the ferlies that can come wi thon sea¬ 
son. Tae say that the poems in this pamphlet haes a twist at the end wad seem a tired oot wey o 
speakin but the surprise that loups oot at the reader is aye a gem weel worth fmdin, as can be 
seen in Deer , prentit ablow. This pamphlet is weel wordie o a read. 

DEER 

Soundless snaw had faan aa through the nicht 
I rose up early, tredding listening fields. 

In the still I heard a man: roaring faur-aff. 

I tuik him tae be a hauf-chackit or a dmnk. 

Out afore me, he had hunkered doun 
In a howe o the wuids tae hae a smoke 
When a fou-grown deer fae nae kent place 
Had loupit clean abuin his heid. 

And he was chittering still, white-eened, 

As he tellt the leaden sky o whit he’d seen. 

Copies o the pamphlet can be gotten frae www.scottish-pamphlet-poetry.com wi aw the siller 
gaun tae the Handicapped Baims Tmst. It can be gotten an aw at the Scottish Poetry Library, 
the National Library an there five ‘oot taks’ frae it prentit in the Ware edition o LALLANS 
(Nummer 62). 

Willie Hershaw haes publisht the follaein an aw on Touch the Earth Publications: 

Four Poems for Michael Bruce of Kinnesswood 
A Mass in Scots for Saint Andrae’s Day 
Donibristle 
Rising to the Sun 

The hinnermaist Rising to the Sun is dedicatit tae Beath High Schuil whaur Willie is Principal 
teacher o English. Aw the income frae its sale gauns tae the Children’s Hospice Association, 
Scotland. 

A Richt Guid Soots Flyte 

An observe bi the Ettrick Shepherd 


J AMES Hogg wis aince in the guid-wife’s 
kitchen aboot brekfast time, when the 
shepherd an ploughman lads an servant las¬ 
sies wis aw there. The guid-wife cam breen- 
gin in an gied thaim aw a piece o her mind. 
“What’s aw this guffawing and gabbling 
about, now when the sun is at the south kip, 
the kye rowting on the loan, the hay lying in 
the swathe, the kim to kim, an the peats to 
big? Glaikit giglets! Do ye think to get 
through the warld this gate? Teehee-hee- 
heeing about the lads, an about courting fa¬ 
vours, an kissing strings, an your master’s 
wark lying at the wa! An yet ye will set up 
your jaws and insist on the highest wages, 
and the best o fare in the country! An aw for 
doing what? Curling your locks, forsooth; 
decking out your bit mortal clay bodies; 
primming wi your smirks an your dimples, 
and rinning, jinking, an jowking after the 
bonny lads!” 

At this pynt the lassies, that seemed tae 
delicht in thair mistress’s flytin, gied oot a 
jynt protest that they didna care for the lads. 
“There we go! there we go! Ilk ane ready wi 


a bit lee in her mouth, an aw to cloak the 
waefu corruption o her nature! Ay, lack-a- 
day! that’s our besetting sin—the stain—the 
fruit-maele o the original transgression! Poor 
things! poor things! you bloom, blowze, flirt, 
and flash on for a day, an then aw down to 
poverty, pains, duds, an debility. Poor things, 
poor things! There’s nae help for it! It is the 
preemary curse on us, an we canna get 
aboon’t! We were the first to sin, an we 
maun aye be the first to suffer! Our state’s 
but a state o suffering frae beginning to end; 
an really I can hardly blame ye for making 
the maist o your youthfu days. But bless me, 
will ye stand haver-havering on there till the 
day be done, an no gang to your wark! I 
never saw the like o you, for there’s nae end 
o your speaking!” 

“Ay, now, guid-wife.” said Hogg, “Ye hae 
just said aw yoursel. I’m sure ye hae gotten 
aw to say for me.” 

“Weel, I never heard sic impudence! I’ll refer 
to him there, wha is an orra man, if I hae ever 
gotten in ae word. Gae wa to your wark wi 
ye, ye idle hizzies! An be sure to come in i 


Nixt Forgaitherin 

Date tae be decidit (September) 
7.30pm tae 9.00pm 
Comatee Room C. 

Brunton Ha, Musselburgh. 

Bi the Stravaigin Reporter 

T HERE a new shop cried PERJINK juist 
opened in Edinburgh that sells hame an 
fashion accessories. Awned bi Jenny Urqu- 
hart, its address is 68, Stephen Street, 
Stockbridge (Stockaree), Edinburgh an she 
is offerin refreshments an canapes tae cele¬ 
brate the openin on the follaein dates:- 5, 12 
& 26 Julie an 9, 16, 23 & 30 August. 

Jenny says in her literature, “To someone 
more smartly dressed than usual, you could 
compliment them thus, ‘You’re awfy perjink 
the day!’ Flattery will get you everywhere!” 
Wab:- http://www.perjink.com 
e-mail:-jen@perjink.com 0131 226 6716 

Fringe, whit Fringe? 

LEUKIN for a Fringe shaw that’s no in 
English? Leuk nae faurer nor the Crown 
Plaza Hotel in Auld Reekie’s High Street, 

4-13 August at 6.45 pm. 

See an hear 

Stuart McHardy an John Malcolm in:- 
DRINK EDINBURGH DRY 
A walin o stories an sangs anent the Scots 
love affeir wi the drink, bevvy, swallie etc. 
For mair particlars contack:- 
stuart@wittins.demon.co.uk 


M akar's Neuk 

FRINGE 

Pentit face an nakit hurdie 
Ugsome chiel an bonnie burdie 
Rantin throu the auld toun closes 
Playin pairts an strikin poses, 

Blawin horns an croonin saxes 
Haudin flouers an wieldin axes, 

Gien oot bills tae caw the fowk in, 

Show them that they arena jokin. 

Like sands on the shore, stars in the lift, 

Fish in the sea, snaw in a drift, 

They come in their dizzens an their hunners, 
Till owrecome at last auld Embra scunners, 
Her belly heaves, her braith is pechin 
Wi aw this orra muckle stechin, 

Till syne she rifts an bokes an spews it 
Like ony drunkard doun the Cougait. 

The auld auld cry o Gardy Loo 
Suid echo doun the High Street noo, 

For ilka venue in the Mile 
Seems aw awash wi culture’s bile. 

An mid the tide that swells an rages 
St Giles stauns like the Rock o Ages 
An dourly luiks wi ne’er a lauch 
At lichtsome an dreich, perjink an rauch, 

Aw come tae Embra tae get famous, 

Nae maitter wha, that’s whit their gemme is. 
But in this mixter-maxter swither 
Ye canna tell the tane fae tither. 

Sheila Douglas 

time for your dinner, for I’se warrand ye’ll 
soon be growin hungry, poor things. Young 
creatures maun aye be feeding.” 

Dialogue taen frae the 
Book o Scottish Anecdote 1874 











